Девојка је кулунџију клела
Девојка је кулунџију клела:
„Кулунџија, тако ти заната!
Да ти дадем једну трепку злата.
Сакови ми разбој самотворан
И два чунка и четири цевке
И за тебе токе на јелеку,
Што остане, теби нек пристане!”

     *

— Ој Бога ти, Тодо, танкопреља!
Да ти дадем ланено повесмо,
Те опреди ланену кошуљу,
И још једну свилену мараму,
Што остане, теби нек пристане!

Извор  
Бушетић, Т. М. 1902. Српске народне песме и игре с мелодијама из Левча. Музиколошки институт САНУ: Београд. стр 36-37.

Љубавне песме